Cuauhtémoc

Se også Cuauhtémoc (andre betydninger)

Cuauhtémoc (født rundt 1495/1502, død 28. februar 1525) var den siste hersker i aztekerriket. Han kom til makten etter at Moctezuma II ble drept av spanjolene og Moctezumas etterfølger, Cuahtémocs bror Cuitláhuac døde av kopper etter bare 80 dager som hersker. Cuauhtémoc var også nevø av Moctezuma. Da han kom til makten, sverget han på å nedkjempe spanjolene om så hver eneste azteker skulle dø. Aztekerne ble beseira i Tlatelolco 13. august 1521, og Cuauhtémoc ble tatt til fange. Han ble torturert for å fortelle hvor aztekerne gjemte gullet sitt, men røpa ingenting. Cuauhtémoc ble hengt 28. februar 1525 i det som i dag er delstaten Tabasco. Cuauhtémoc ses i dag på som en helt i Mexico, og overalt i landet er steder oppkalt etter ham.

Navnet Cuauhtémoc betyr «En som har nedsteget som en ørn», eller «Dalende ørn», på nahuatl.

 Referanser 

 Litteratur 

 Schackt, Jon; Skatvik, Frida: Cuauhtémoc i Store norske leksikon på snl.no

Kategori:Aztekiske herskere
Kategori:Fødselsår ukjent
Kategori:Personer henrettet ved hengning
Kategori:Dødsfall i 1525
Kategori:Henrettede personer (før 1900-tallet)